تورکیه جمهوریتی تشقی ایشلر وزیرلیگی تامانیدن موضوع بیلن تیگیشلی بیانات بیریلدی.
بیاناتده آذربایجان بیلن تورکمنستان نینگ خزر دینگیزیده "دوستلیک" دیب اته گن هایدرو کاربون ساحه سینی مشترک ایش آلیب فعالیت قیلیشنیشی بوییچه کیلیشیب آلینگن لیگینی خرسندچیلیک بیلن کوتیب الگن لیکلری بیلدیریلدی.
وزیرلیکدن بیریلگن بیاناتده بو کیلیشوو بیلن ایککی اولکه نینگ دوستلیگی نینگ چوقورلشیشی تمنی قیلیندی.
کیلیشوونینگ دوست و قرداش تورکمنستان بیلن آذربایجان خلقی گه خیرلی بولیشینی، منطقه نینگ بردملیک و برقرارلیگی گه حصه قوشمه سی نینگ آرزو قیلینگن. عین دمده بو کیلیشوونینگ تورکیه بیبلن اروپانینگ قاله ویرسه انرژی خوفسیزلیگینی تامین ایتووچی پروزه لرنینگ یولینی آچیب بیریشی تمنی قیلیندی.
تورکمنستانده "سردار" آذربایجانده "کپز" دیب اتلگن ذخیره نینگ کیم گه عاید ایکن لیگی و قنداغ ایش آلینیشی موضوعی اوزاق ییللردن بیری ایککی اولکه اورته سیده دیپلوماتیک مسئله بولیب معما توغدیرگندی.
خزر دینگیزیده آذربایجان و تورکمنستان گه باغلیق ساحه لرنینگ اورته سیده جایلشگن ذخیره نینگ 60 میلیون تن نفت ظرفیتی بولگن لیگی تخمین ایتیلماقده.
